Document ID: /roh_data/filtered/fineweb-2-filterrobots_roh.jsonl.gz/46254

Ils schurnalists e las schurnalistas da l'agentura da novitads SDA preferissan atgnamain tractativas cun il cussegl d'administraziun. Cunquai che quel na saja però betg pront per discurs, beneventia la redacziun ina mediaziun externa sut l'egida dal Secretariat da stadi per l'economia SECO. Premissa saja dentant che las desditgas da plazzas da lavur vegnian sistidas fin tar la decisiun da mediaziun.
Fin tar la conclusiun restia la chauma suspendida. Quai han communitgà la cumissiun da redacziun ensemen cun ils sindicats Syndicom e la federaziun professiunala Impressum la gievgia a Berna. La reducziun da plazzas planisada en la redacziun haja per consequenza, ch'i na saja pli pussaivel da porscher in servetsch da basa medial en trais linguas – da 150 plazzas duain 35 vegnir stritgadas.
RR novitads 15:00